

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 28.decembrī Nr.534

 (protokols Nr.20, 17.p.)

**Par inženierbūvju ‘Peņģi”, Mārsnēnu pagastā, Priekuļu novadā, nodošanu atsavināšanai par kadastrālo vērtību**

Priekuļu novada pašvaldības dome izskata Vārds Uzvārds (turpmāk – Iesniedzējs), 2018.gada 07.jūnija iesniegumu, reģistrētu Priekuļu novada pašvaldībā 07.06.2018. Nr. 3-9/2018-1507, kurā Iesniedzējs lūdz nodot atsavināšanai pašvaldībai piederošās inženierbūves, kuras atrodas uz Iesniedzējam piederošās zemes vienības (kadastra apzīmējums 4264 003 0008) „Peņģos 1”, Mārsnēnu pagastā, Priekuļu novadā.

Izvērtējot pašvaldības rīcībā esošo informāciju, konstatēts, ka Iesniedzējam pieder nekustamais īpašums “Peņģi 1”, Mārsnēnu pag., Priekuļu nov.

Iesniedzēja īpašuma tiesības nostiprinātas Mārsnēnu pagasta zemesgrāmatas nodalījumā Nr.121.

Uz Iesniedzēja īpašuma “Peņģi 1”, Mārsnēnu pag., Priekuļu nov. sastāvā esošās zemes vienības ar kadastra numuru 4264 003 0008 atrodas pašvaldības bilancē uzņemtas un VZD Nekustamā īpašuma valsts kadastra informācijas sistēmā ar nosaukumu “Peņģi”, Mārsnēnu pagastā, Priekuļu novadā reģistrētas inženierbūves: sūkņu stacija ar kadastra apzīmējumiem 4264 003 0008 005 un artēziskais urbums ar kadastra apzīmējumu 4264 003 0008 006.

Pēc pašvaldības bilancē iekļautās informācijas inženierbūvēm “Peņģos”, Mārsnēnu pagastā, atlikusī vērtība ir 0.

Inženierbūves kadastra informācijas sistēmā reģistrētas kā patstāvīgi objekti un tām noteikta kadastrālā vērtība - inženierbūvei ar kadastra apzīmējumu 4264 003 0008 005 kadastrālā vērtība - EUR 205,00, inženierbūvei ar kadastra apzīmējumu 4264 003 0008 006 kadastrālā vērtība - EUR 319,00.

Pašvaldības īpašuma tiesības uz inženierbūvēm zemesgrāmatā nav nostiprinātas, jo likuma”Par nekustamā īpašuma ierakstīšanu zemesgrāmatās” 19.panta pirmās daļas 1. un 5.punkts nosaka, ka *zemesgrāmatā kā patstāvīgi īpašuma objekti nav ierakstāmas mazēkas un inženierbūves, kuru laukums ir mazāks par 50 kvadrātmetriem un augstums ir mazāks par 10 metriem.*

Publiskas personas mantas atsavināšanas likuma 4. panta ceturtās daļas 1. punktā noteikts, ka atsevišķos gadījumos valsts vai pašvaldības nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas pieguļ viņu zemei.

Tā kā Iesniedzēja iesniegumā minētās inženierbūves nav iespējams ierakstīt zemesgrāmatā, piemērojama tiesību normu analoģija, ka zemes īpašnieks var ierosināt pašvaldības īpašumu atsavināšanu gadījumā, ja tie atrodas uz viņam piederoša zemes gabala, bet nav ierakstīti zemesgrāmatā.

Publiskas personas finanšu līdzekļu un mantas izšķērdēšanas likuma 5.panta pirmā daļa nosaka, ka “*publiskas personas mantu aizliegts nodot privātpersonai vai kapitālsabiedrībai bezatlīdzības lietošanā*”.

Inženierbūves ar kadastra apzīmējumu 4264 003 0008 005 un inženierbūves ar kadastra apzīmējumu 4264 003 0008 006 nodošana atsavināšanai nav pretrunā pašvaldības interesēm, minētās būves nav nepieciešamas pašvaldības vai tās iestādēm to funkciju nodrošināšanai.

Ņemot vērā iepriekš minēto un pamatojoties uz likuma “Par pašvaldībām” 14.panta pirmās daļas 2. punktu; 21.panta pirmās daļas 17.punktu, likuma „Publiskas personas mantas atsavināšanas likums” 4.panta ceturtās daļas pirmo punktu, 5.panta pirmo daļu, Publiskas personas finanšu līdzekļu un mantas izšķērdēšanas likuma 5.panta pirmo daļu, Ministru kabineta 2011.gada 1.februāra noteikumu Nr. 109 “Kārtība, kādā atsavināma publiskas personas manta” II daļu, Mantas atsavināšanas un izsoļu komisijas 2020.gada 1.decembra lēmumu, Tautsaimniecības komitejas 2020.gada 17.decembra lēmumu (protokols Nr.12), elektroniski balsojot tiešsaistē, PAR –12 (Elīna Stapulone, Aivars Tīdemanis, Normunds Kažoks, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Inženierbūves „Peņģi”, Mārsnēnu pagastā, Priekuļu novadā, kas sastāv no inženierbūves ar kadastra apzīmējumu 4264 003 0008 005 un inženierbūves ar kadastra apzīmējumu 4264 003 0008 006, atsavināt zemes īpašniekam Jānim Melbārdim, personas kods 120759-11289, Publiskas personas mantas atsavināšanas likumā noteiktajā kārtībā par būvju kadastrālo vērtību, kas kopsummā sastāda 524,00 *euro*.
2. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
3. Kontrole par lēmuma izpildi izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone